

VLADA REPUBLIKE HRVATSKE

Zagreb, 24. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo mora, prometa i infrastrukture  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjeni Odluke o uspostavljanju državnih linija |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 19. stavka 2. Zakona o prijevozu u linijskom i povremenom obalnom pomorskom prometu („Narodne novine“, broj 19/22.), Vlada Republike Hrvatske je na sjednici održanoj\_\_\_\_\_\_\_\_\_\_\_\_\_ 2024. donijela

 **O D L U K U**

**o izmjeni Odluke o uspostavljanju državnih linija**

**I.**

U Odluci o uspostavljanju državnih linija („Narodne novine“, br. 150/23. i 108/24.), u točki I. u tabelarnom prikazu redni broj 1.a mijenja se i glasi:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| „ | 1.a | 431 | PREKO OŠLJAK – ZADAR/Gaženica i obratno | 101 | 116 | 126 | trajektna | 160 vozila800 putnika | 160 vozila800 putnika | 160 vozila800 putnika | DA | „ . |

Redni broj 25. mijenja se i glasi:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| „ | 25. | 9603 | JELSA-STARI GRAD – BOL-SPLIT i obratno | 12 |  12 | 12 | brzobrodska | 300 putnika | 300 putnika | 300 putnika | NE | „ . |

**II.**

Ova Odluka stupa na snagu danom donošenja, a objavit će se u „Narodnim Novinama“

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Odluka o uspostavljanju državnih linija („Narodne novine“ broj 150/23) jedan je od temeljnih dokumenata za provedbu Zakona o prijevozu u linijskom i povremenom obalnom pomorskom prometu („Narodne novine“, broj 19/22) kao i dugoročnih planova razvitka sustava pomorskog povezivanja hrvatskih otoka s kopnom uz subvencioniranje neprofitabilnih linija proračunskim sredstvima Republike Hrvatske, s obzirom da je djelatnost javnog obalnog linijskog pomorskog prometa djelatnost od osobitog javnog interesa za Republiku Hrvatsku te da se radi o usluzi od općeg gospodarskog interesa.

Osnovna svrha donošenja predložene izmjene Odluke odnosi se na trajektnu liniju broj 431 Preko – Ošljak – Zadar/Gaženica i obratno gdje je došlo do transformacije linije iz neprofitabilne u profitabilnu sukladno financijskima pokazateljima. Također je predložena izmjena na brzobrodskoj liniji broj 9603 Jelsa – Stari Grad – Bol – Split i obratno gdje se minimalna učestalost prijevoza u niskoj i visokoj sezoni povećava s dosadašnjih 7 na 12 polazaka tjedno. Navedeno povećanje učestalosti prijevoza se temelji na analizi stvarnih prometnih potreba na liniji. Predmetnom izmjenom Stari Grad bi se sa administrativnim središtem Splitom povezivao tokom cijele godine, a sve u cilju zadovoljenja potreba otočnog stanovništva, stvaranja boljih uvjeta za život na otocima i poticanja njihovog razvitka.

U Državnom proračunu Republike Hrvatske za 2024. godinu te projekcijama za 2025. i 2026. godinu planirana su sredstva za isplatu naknade za obavljanje javne usluge javnog obalnog linijskog pomorskog prometa u iznosu od 58.191.000,00 eura za 2024. godinu, 58.695.100,00 eura u projekciji za 2025. godinu i 59.795.100,00 eura u projekciji za 2026. godinu.